Давлат тиббий суғуртаси жамғармаси методология бўлими томонидан 2026 йил 12-16 январь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Жамғарма билан тиббий хизматлар харидида иштирок этувчи тиббиёт ташкилотлари билан тузиладиган шартноманинг иловаси, кафолатланган пакет асосида кўрсатиладиган тиббий хизматлар ҳажми прогноз режасини шакллантириш бўйича ҳудудий мутахассисларга ва тиббиёт ташкилотларига амалий ёрдам берилмоқда.
3. Давлат тиббий суғуртаси жамғармаси фаолиятини такомиллаштириш учун амалга оширилиши зарур бўлган чоралар юзасидан таклифлар ишлаб чиқилди ва раҳбариятга тақдим этилди.
4. "Бирламчи беморнинг устувор касалликлар бўйича  йўналиши" лойиҳа ҳужжати ўрганиб чиқилди ва изоҳлар берилди.
5. ZOOM платформаси орқали ташкиллаштирилган соғлиқни сақлаш вазирлиги ва лойиҳалар офиси мутахассислари билан ҳамкорликда "Бирламчи беморнинг устувор касалликлар бўйича  йўналиши" лойиҳа ҳужжати муҳокамасига бағишланган ВКА йиғилишида  иштирок этилди.  
6. Шошилинч қабул бўлимларини молиялаштириш бўйича алоҳида механизм ишлаб чиқиш устида иш олиб бориш учун барча тиббиёт муассасаларидан маълумотлар киритилган жадваллар топширилиши назорат қилинди.
7. Соғлиқни сақлаш вазирлиги томонидан ташкиллаштирилган “Ўткир юрак қон томир ва цереброваскуляр касалликларнинг олдини олиш чора-тадбирларини такомиллаштириш лойиҳаси” тақдимотига бағишланган йиғилишда бўлим бошлиғи иштирок этди.
8. Шошилинч қабул бўлимларини молиялаштириш бўйича алоҳида механизм ишлаб чиқиш лойиҳа ҳужжати устида иш олиб борилмоқда.
9. КХГ рўйхатини кенгайтириш, янги моделини ишлаб чиқиш бўйича жараён давом этмоқда.
10. ZOOM платформаси орқали ташкиллаштирилган “Патронаж ҳамширасининг DMED тизимида маълумотларни киритиш ва кўриш имкониятлари” тақдимотига бағишланган ВКА йиғилишида қатнашилди.
11. 2026 йилда соғлиқни сақлаш тизимини такомиллаштириш бўйича лойиҳаларни амалга ошириш учун Давлат тиббий суғуртаси жамғармасининг ҳаракат режалари ишлаб чиқилди ва раҳбариятга тақдим этилди.
12. Соғлиқни сақлаш электрон ахборот тизими DMED платформаси маълумотларининг Жамғарма электрон ахборот таҳлил платформаси билан интеграция жараёни давом этмоқда. Соғлиқни сақлаш ва Соғлиқни сақлашда электрон платформалар ягона интегратори УЗИНФОКОМ мутахассислари билан ишчи учрашувлар олиб борилмоқда.
13. Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги низом лойиҳаси тайёрланмоқда.
14. Марказий лаборатория хизматларини қоплаб бериш тартиби тўғрисидаги низом лойиҳаси Иқтисодиёт ва молия вазирлигининг масъул ходимлари билан биргаликда қайта кўриб чиқилмоқда.
15. Электрон шартнома тузиш учун Наманган вилояти тиббиёт муассасаларининг масъул ходимлари https://shartnoma.dtsj.uz дастурига киритилиб, тегишли муассасаларга бириктириб чиқилди.

